Diari Oficial de la Generalitat Valenciana


Sumari del DOGV 9911, del 08-08-2024 (2024/8317)

RESOLUCIÓ de 6 d’agost de 2024, de la Secretaria Autonòmica d’Educació, per la qual s’amplia el termini previst per a l’obtenció del certificat d’un sistema de gestió de la qualitat, segons la Resolució de 26 de febrer de 2021, de la Secretaria Autonòmica d’Educació i Formació Professional, per la qual es convoca el procés de selecció dels instituts d’excel·lència de Formació Professional a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9911

Data del DOGV
:   08-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8317

CVE
:   GSBU-N-1184-3145

Data del document
:   06-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

En la Resolució de 26 de febrer de 2021, de la Secretaria Autonòmica d’Educació i Formació Professional, per la qual es convoca el procés de selecció d’instituts d’excel·lència de Formació Professional a la Comunitat Valenciana, s’establix en el punt quint com a requisit per a pertànyer a la Xarxa d’Instituts d’Excel·lència, el fet de tindre certificat un sistema de gestió de la qualitat o comprometre’s a tindre’l en menys de tres anys.

En la Resolució de 24 de maig de 2021, de la Secretaria Autonòmica d’Educació i Formació Professional, per la qual se seleccionen els instituts que conformen la Xarxa d’Instituts d’Excel·lència de Formació Professional a la Comunitat Valenciana, i la seua correcció d’errors, es detallen els centres que formen part de la Xarxa d’Instituts d’Excel·lència de Formació Professional a la Comunitat Valenciana. És per això que estos centres es veuen obligats a, entre altres qüestions, tindre implantat i certificat un sistema de gestió de la qualitat abans del 3 de juny de 2024.

S’ha constatat que diversos centres dels esmentats en la resolució del paràgraf anterior no han arribat a aconseguir l’objectiu d’implantació ni certificació d’este sistema de gestió de qualitat en la data indicada per motius de diferent índole. No obstant això, el compromís d’estos per a dur-lo a terme continua vigent i en la constatació s’ha comprovat que estos centres es troben en procés de consecució de l’objectiu marcat; per tot això, en exercici de les atribucions conferides en el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació,

RESOLC

*Article únic*

Ampliar el termini per un any addicional per a l’obtenció del certificat d’un sistema de gestió de la qualitat, previst segons la Resolució de 26 de febrer de 2021, de la Secretaria Autonòmica d’Educació i Formació Professional, per la qual es convoca el procés de selecció dels instituts d’excel·lència de Formació Professional a la Comunitat Valenciana. És per això que la nova data màxima de consecució d’este certificat pels centres educatius detallats en la Resolució de 24 de maig de 2021, queda establida en el 3 de juny de 2025.

  

València, 6 d'agost de 2024

Daniel McEvoy Bravo

Secretari Autonòmic d'Educació